open-index/open-wikipedia-markdown huggingface dataset:
Leif O. Foss

**Leif Olav Foss** (født 28. august 1899 i Bergen, død 5. desember 1982 i Oslo) var en norsk fagforeningsmann og politiker, hjemmehørende i Norges Kommunistiske Parti (NKP).

Han dro til sjøs som femtenåring i 1914, og var sjømann til 1920. Hans faglige/politiske engasjement startet da han i 1916, 16 år gammel, var dokkarbeider i Baltimore og ble medlem av Industrial Workers of the World (IWW). I 1920 fikk han jobb på Akers mekaniske verksted. Han meldte seg inn i Lørenskog Arbeiderparti 3. september 1920.

Foss var medlem av Norsk Matros- og Fyrbøter-Union. Fra 1921 til 1925 var han formann i Dokkarbeidernes forening, og fra 1923 til 1930 av representantskapet i Oslo og omegns faglige samorganisasjon. Fra 1925 til 1929 satt han i Norsk Jern- og Metallarbeiderforbunds hovedstyre.

Foss var medlem av NKP fra stiftelsen i 1923, og var fra 1928 til 1930 faglig sekretær i partiet. Foss var NKP-representant på Kominterns 2. organisasjonskonferanse i 1926. Han var medlem av Røde Faglige Internasjonale (RFI) fra 1924, og på RFIs kongress i 1930 ble han valgt inn i organisasjonens eksekutivkomite. Han flyttet da til Moskva og arbeidet der et par år før han kom tilbake til Norge. 

Under krigen ble han arrestert i 1940, men ble løslatt. Han ble arrestert for andre gang etter Melkestreiken 12. september 1941. Han satt først som fange på Grini fangeleir, og ble 3. april 1942 sendt videre til konsentrasjonsleiren Sachsenhausen i Tyskland. Siden ble han overført til flere andre leire; først Lichterfelde, så Hamburg-Fühlsbüttel, Neuengamme, Hamburg-Fühlsbuttel igjen, Königswartha, Bautzen, Leipzig og Eisenach. Den 7. april 1945 befant han seg i Eisenach da amerikanske styrker ankom leiren og satte fangene fri. Foss kom hjem til Oslo 11. juni 1945.

Etter krigen ble han valgt til forbundssekretær i Jern- og Metallarbeiderforbundet, et verv han hadde til 1949. På 1950-tallet var han styreleder for Falken Forlag, formann i *[[Friheten]]*s bladstyre og NKPs faglig utvalg. Foss gikk bort i 1982 etter 62 års sammenhengende medlemskap i Jern- og Metallarbeiderforbundet.  

## Referanser
Dykdalb

**Dykdalb** (også **duc d'albe**, **dikkedalb**, **pæleknippe** og mange andre varianter) er en fortøyningsinnretning.

Den består av 3–15 pæler som er rammet på skrå ned i havbunnen. Pælene er tradisjonelt trestokker, men i moderne dykdalber blir også stål brukt. Over vannspeilet er pælene forbundet med stålbånd, trekiler eller kjetting. Dykdalber brukes i havner og elvemunninger. De plasseres ofte i forlengelsen av en kaifront for å gjøre det mulig å fortøye skip som er lengre enn kaia. Dykdalber kan også brukes for å markere seilingsleder. Av og til blir fyrlykter og sjømerker plassert på en dykdalb.

Nederlandske sjømenn skal ha bragt dykdalben til Norge. Man kan fortsatt finne slike flere steder langs kysten, bl.a. står det en dykdalbe på Kokkenes i Lillesand havn. Det er også en hel rekke med dem i Glomma fra Fredrikstad og opp mot Sarpsborg.

## Etymologi
Betegnelsen «dykdalb» kommer som lånord gjennom tysk *Duckdalbe*, fra nederlandsk *dukdalf*, som igjen består av *duk-* og *dalf*; første ledd kommer av middelnederlandsk *duken*, «dukke, dykke», og andreledd kommer av *dallen*, «påle». Betegnelsen *duc d'albe* kommer tilsynelatende av fransk *duc d'albe*, «hertug av Alba»; hertugen som det refereres til er Fernando Álvarez de Toledo (1502–1582), som slo ned et nederlandsk protestantisk opprør i 1567.

## Galleri

Dalben Oberhafenkanal Hamburg 05.jpg|Dykdalb i Oberhafenkanal, Hamburg-Rothenburgsort
Nidelv bru (3770886559).jpg |Nidelv bru i Trondheim. To rekker med dykdalber markerer seilingsleden. 
Dykdalb.jpg|Dykdalb i Stockholm
Dolphins venice.JPG|Dykdalber i Venezia
Venetian solitude, tranquility, Murano, Italy.jpg|Dykdalber i Venezia
Dalbe 01 KMJ.jpg|En ståldykdalb i Hamburg
Ferch_dolphins.jpg|Dykdalb i en tysk innsjø


## Referanser


## Eksterne lenker
*
Norges kirkehistorie i det 19. århundre

***Norges kirkehistorie i det 19. århundre*** er Einar Mollands verk om Norges kirkehistorie fra 1814 til 1908 i to bind.

## Historie
Einar Molland var professor i allmenn kirkehistorie ved Universitetet i Oslo fra 1939. Da han ved Oluf Kolsruds død i 1945 måtte overta undervisningen i norsk kirkehistorie, skrev han et forelesningsmanuskript for 1800-tallets kirkehistorie, som til da ikke var blitt behandlet tilstrekkelig i noe vitenskapelig verk. Forelesningene ble holdt i årene 1946–1952, og igjen 1957–1959 og 1964–1966.

Etter Mollands død i 1976 ble forelesningsmanuskriptet, som delvis var renskrevet for trykken, utgitt i to bind av enken Vera Molland, under redaksjon av Inger Marie Molland Stang og Gudmund Stang.

## Innhold
Verket skildrer Norges kirkehistorie fra 1814 til 1908. Hovedvekten er lagt på Den norske kirke, men også fremveksten av andre kirkesamfunn i Norge i denne perioden er beskrevet. Avslutningsåret 1908 er valgt fordi det var året for Menighetsfakultetets opprettelse, som Molland betegner som «et institusjonelt brudd». Molland deler ellers perioden i tre deler:

* 1814 – ca. 1850: avslutningen av opplysningstiden, kirkelig restaurasjon og haugianisme
* ca. 1850–1880-årene: Den johnsonske vekkelsen, frikirkelige bevegelser og grundtvigianisme
* 1880-årene–1914: sekularisering, kirkelig apologetikk og liberal teologi, lekmannsbevegelsen
Combo Tango (album)

**Combo Tango** er et musikkalbum fra musikkgruppen med samme navn. Albumet har undertittelen
*Plays Music By* Ole Amund Gjersvik. Albumet ble utgitt på Acoustic Records i .

## Sporliste
# «Gabriels Vals» (Ole Amund Gjervik)
# «Moy Bien» (Ole Amund Gjervik)
# «Milonga For Hege» (Ole Amund Gjervik)
# «Appasionata Criminelle» (Ole Amund Gjervik)
# «Combo Tango» (Ole Amund Gjervik)
# «El Gitarro Electrico» (Ole Amund Gjervik)
# «Nostalgic Waltz» (Ole Amund Gjervik)
# «Tango For H» (Ole Amund Gjervik)
# «Milonga Hysen» (Ole Amund Gjervik)
# «Confideal» (Ole Amund Gjervik)
# «Abrazo - Adios» (Ole Amund Gjervik)
# «Valcito» (Ole Amund Gjervik)
# «Que Tango» (Ole Amund Gjervik)
# «Vals For H» (Ole Amund Gjervik)

## Referanser


## Eksterne lenker
*
Norsk Forfatter-Lexikon 1814–1880

***Norsk Forfatter-Lexikon 1814–1880*** er et biografisk oppslagsverk over norske forfattere som skrev mellom 1814 og 1880, utgitt av Jens Braage Halvorsen og hans etterfølger Halvdan Koht fra 1885 til 1908.

## Innhold
*Norsk Forfatter-Lexikon* omfatter seks bind, og inneholder biografiske artikler, i alfabetisk rekkefølge, om alle norske forfattere som utga egne skrifter eller deltok i diskusjonen i den offentlige pressen mellom 1814 og 1880. Artiklene inneholder forfatterens biografi og en bibliografi over de utgitte skriftene.

## Historie
Arbeidet ble påbegynt av Jens Braage Halvorsen, som utga det første bindet i 1885, og rakk å utgi det fjerde bindet i 1896, før han døde i 1900. Det femte bindet var da under arbeid. Avslutningen av verket ble overlatt den unge historikeren Halvdan Koht, som brukte åtte år på å fullføre det femte bindet og skrive det sjette og siste.

## Utgaver
* 
* 
* 
* 
* 
* 

## Litteratur
* Halvdan Koht: *Minne frå unge år*. Oslo: Aschehoug, 1968.

## Eksterne lenker
*
Simon Kildal

:*Se også [[Simon Nicolai Kildal]]*

**Simon Kildal** (født 25. januar 1761 på Trondenes prestegård, død 19. juli 1822 på Sørsand) var en norsk prest.

Kildal var sønn av presten i Trondenes, Simon Kildal (1701–1761), og Mette Marie Lassen (død 1771). Faren døde samme dag sønnen ble født, og gutten vokste etter morens død i 1771 opp hos onkelen Peder Leth, sogneprest i Kvæfjord. I 1774 ble han elev ved Trondhjems katedralskole og ble student ved Københavns Universitet i 1778. Etter teologisk embetseksamen ble han misjonær blant samene i Varanger. Fra 1788 var han sogneprest i Måsøy, og fra 1791 i Steigen. Fra 1809 var han sogneprest i Trondenes og fra 1817 dessuten prost i Senja prosti.

Simon Kildal gjorde mye for å forbedre skolevesenet der hvor han var prest. Han utga også skolebøker og en ABC. Sønnen, Simon Nicolai Kildal, som også var prest, var kapellan hos faren og ble hans etterfølger som sogneprest i Trondenes. Han ledet dessuten Trondenes seminar, som ble opprettet i 1826.

## Referanser


## Litteratur
* «Kildal, Simon», i *[[Norsk Forfatter-Lexikon 1814–1880]]*
* Einar Molland: *[[Norges kirkehistorie i det 19. århundre]]*. Oslo: Gyldendal, 1979, s. 39–40.
Simon Nicolai Kildal

**Simon Nicolai Kildal** (født 1. januar 1796 på Steigen prestegård, død 11. august 1837) var en norsk prest, pedagog og stortingsrepresentant.

Simon Nicolai Kildal var sønn av presten Simon Kildal (1761–1822), som ivret for forbedring av skolevesenet i Nord-Norge. Han ble student fra Bergens katedralskole i 1817 og *[[cand. theol.]]* i 1822. Samme år ble han personalkapellan hos faren i Trondenes. Faren døde før han kunne tiltrå embetet, og han ble derfor det følgende året utnevnt til sogneprest i Skjervøy. I 1824 ble han sogneprest i Trondenes. Her var han fra 1826 leder for det nyopprettede skolelærererseminaret (Trondenes seminar), den første lærerskolen i Nord-Norge.

Kildal møtte som representant på Stortingene i 1827, 1828 og 1830.

## Referanser


## Litteratur
* *[[Norsk Forfatter-Lexikon 1814–1880]]*

## Eksterne lenker
*
Milonga Del Angel (album)

**Milonga Del Angel** er et musikkalbum utgitt av Combo Tango på Acoustic Records i 2007.

## Medvirkende
*  på violin
*  på klarinett
*  på piano
* Ole Amund Gjersvik på kontrabass, arrangementer og komposisjoner

## Sporliste
# «Milonga Del Ängel» (Astor Piazzolla)
# «Tango for Hege» (Ole Amund Gjervik)
# «Tangovals» (Ole Amund Gjervik)
# «Milonga De Mis Amores» (Pedro Laurenz)
# «Milonga For Hege» (Ole Amund Gjervik)
# «Verano Porteno» (Astor Piazzolla)
# «El Fuego» (Ole Amund Gjervik)
# «Oblivion» (Astor Piazzolla)
# «Garua» (Anibal Troilo)
# «Recuerdo» (Osvaldo Pugliese)
# «Nostalgic Waltz» (Ole Amund Gjervik)
# «La Jumba» (Osvaldo Pugliese)

## Eksterne lenker
* http://www.danzaymovimiento.com/shop/product_info.php?products_id=8267651009828
Poems for Trio

***Poems for Trio*** er et musikkalbum med Karl Seglem på tenor sax og synth, Ole Amund Gjersvik på kontrabass og Kåre Thomsen på gitar. Albumet ble utgitt på Nor CD/Hot Club Records i 1988.

## Eksterne lenker
*
Gerhard Seeberg

**Gerhard Seeberg** (født 30. juli 1734 i Tønsberg, død 1813) var en norsk prest, kjent som sogneprest i Tune i Hans Nielsen Hauges ungdomstid.

Gerhard Seeberg var sønn av Johan Larsen Seeberg, en handelsmann i Tønsberg, og Margrethe Lange. Han ble student i 1752, tok attestas i 1755 og holdt dimisspreken i 1757. Senere studerte han ved Elers' kollegium i København, hvor han satte seg i gjeld og ble kjent for sine teologiske spekulasjoner. I 1771 utga han *Hellige Betragtninger over den allerhøjeste og dyrebareste Tros og Kjærligheds Lærdomme*, som skal ha blitt utgitt på prinsesse Charlotte Amalies bekostning.

I 1778 ble Seeberg på arveprins Fredriks befaling utnevnt til sogneprest i Tune i Norge, hvor han forsøkte å få i stand en vekkelse. Han ble i 1795 avsatt ved høyesterettsdom fordi han hadde nektet menigheten sakramentet og nektet å reise i sognebud. Siden levde han som pensjonist i København, hvor han utga tidsskriftet *Jesus Tidende*.

Einar Molland omtaler Seeberg som «en eksentrisk person» og «ytterliggående herrnhuter. Han fikk bare noen få tilhengere blant menigheten i Tune, «seebergianerne». Den unge Hans Nielsen Hauge, var motstander av Seeberg og angrep ham i skriftet *Verdens Daarlighed*. Einar Molland mener likevel at Hauge kan ha blitt påvirket av Seeberg, for eksempel i måten han opptrådte som sjelesørger på tomannshånd.

## Litteratur
* Einar Molland: *[[Norges kirkehistorie i det 19. århundre]]*. Oslo: Gyldendal, 1979, s. 54–55.
* Daniel Thrap: «Seeberg, Gerhard», i *[[Dansk biografisk Lexikon]]*.
Hans Henrik Thaulow

**Hans Henrik Thaulow** (født 1754, død 1823) var en norsk prest.

Thaulow var elev ved Christiania katedralskole og ble i 1770 student ved Københavns Universitet, hvor han tok teologisk embetseksamen i 1776. I 1779 ble han personalkapellan hos sognepresten i Rygge og Moss. Da sognet ble delt samme år, ble han sogneprest i Moss. I 1800 ble han forflyttet til Stadsbygd. Fra 1808 til sin død var han sogneprest i Gausdal, fra 1818 som prost i Gudbrandsdalen prosti.

Thaulow utga noen mindre skrifter og skrev innlegg i *[[Det norske Nationalblad]]* og *[[Norske Intelligenz-Seddeler]]*. I boken *Et Raab imot Brændevin* (København, 1795) tok han til orde for å forby produksjon og omsetning av brennevin. I *Tanker om Alterens Sacramente* (København, 1782) diskuterte han nattverden i rasjonalistisk ånd. Skriftet ble angrepet av den konservative norske presten Jacob Worm Skjelderup i et motskrift. Som prest i Stadsbygd havnet han i strid med menigheten, og sin egen biskop, ved å forsøke å påby *[[Evangelisk-christelig Psalmebog]]*.

Ved valget til Riksforsamlingen på Eidsvoll i 1814 fikk Thaulow like mange stemmer som presten Stabel, som ble valgt ved loddtrekning.

## Litteratur
* *[[Norsk Forfatter-Lexikon 1814–1880]]*
* Einar Molland: *[[Norges kirkehistorie i det 19. århundre]]*. Oslo: Gyldendal, 1979, s. 41, 46–47.
* Norske Slægter, 1915, s. 226–227.
Belgkapsel

En **belgkapsel** (latin: folliculus) er en frukttype som kjennetegnes av at den er tørr og at frøene slippes fri. Belgkapselen skilles fra kapsler ved at den er dannet fra ett eneste fruktblad. Denne frukttypen antas å være den mest opprinnelige ("primitive") frukttypen og finnes hos mange av de tidlig evolverte plantefamiliene, som magnoliafamilien og flere slekter i soleiefamilien.

## Referanser
Kylie Bunbury

**Kylie Bunbury** (født 30. januar 1989 i Montreal i Canada) er en canadisk-amerikansk skuespiller.

## Karriere
Bunburys første skuespillerjobb var en gjesterolle i såpeserien *[[I gode og onde dager]]* i 2010. Hun er nå best kjent for å spille i TV-serien *[[Twisted (TV-serie)|Twisted]]*, hvor hun portretterer Lacey Porter, en av hovedrollene. Serien begynte sommeren 2013. Hun har også spilt i filmer som *[[Prom]]* (2011) og *[[The Sitter]]* (2011).

## Filmografi
* *[[I gode og onde dager]]* (2010) - Kathleen (1 episode)
* *[[Prom]]* (2011) - Jordan Lundley
* *[[The Sitter]]* (2011) - Roxanne
* *[[Twisted (TV-serie)|Twisted]]* (2013-d.d.) - Lacey Porter (hovedrolle)

## Referanser


## Eksterne lenker
*
Skarphaga

**Skarphaga** er et sted på Nøtterøy i Færder kommune i Vestfold. Det befinner seg sør for Smidsrød, vest for Øre og Sjølyst, nord for Tanstad og øst for Herstad.

## Etymologi
Skarphaga var opprinnelig en gård. Navnet er satt sammen av *hagi* «havnegang» og *skarp* «mager jordbunn». Det er registrert følgende skriftformer av navnet:
*1575 – Skarphage
*1644 – Scharphafue
*1668 – Scharphauge
*1723 – Skarpehauge

## Kulturminner
Det er registrert to kokegroper fra jernalderen/middelalderen i området. Disse har status som freda kulturminner.

## Eksterne lenker
* Skarphaga i *Nøtterø – en bygdebok*
* 
*
Oslebakken

**Oslebakken** er et sted like nordvest for Alby på Veierland i Færder kommune. Stedet var tidligere kjent som *Havna/Havnen*. Navnet *Oslebakken* dukka opp først rundt 1700, og var sannsynligvis opprinnelig navnet på en bestemt lokalitet i området. Navneforskere mener at det kanskje kommer av kvinnenavnet Aslaug.

På Oslebakken er det en gravrøys fra jernalderen som har status som freda kulturminne.

## Eksterne lenker
* Oslebakken i *Nøtterø – en bygdebok*
*
Cervecerías Barú-Panamá

**Cervecerías Barú-Panamá** er et panamansk bryggeri. Det blei grunnlagt som et lokalt bryggeri i Chiriquí og åpna sin første fabrikk 27. juni 1959 i byen David. Det første ølmerket bryggeriet lanserte, var Cristal, etterfulgt av Panamá seks måneder seinere. I oktober 2002 ble bryggeriet kjøpt av Heineken og Florida Ice & Farm Company.

## Produkter
I tillegg til tre nasjonale ølmerker, produserer Cervecerías Barú-Panamá ei rekke utenlandske ølmerker på lisens. De nasjonale ølmerkene til bryggeriet er de følgende:
*Panamá
*Soberana
*Cristal

## Eksterne lenker
*
Kassetassen

**Kassetassen** er et gjenferd eller en ånd fra sørlandsk folketro som ble omtalt av Gabriel Scott i bøkene *Pider Ro's historier om hans forunderlige selvoplevelser tillands og tilvands* fra 1905 og *Det spøker - Historier fra det gamle prestegårdskjøkken* fra 1911.

Kassetassen var ifølge Scott en bitteliten kar som stadig ba forbipasserende om å bære seg, men som med ett vokste seg diger hvis man var dum nok til å la ham klatre opp på ryggen. For å hindre tassen i å gjøre ugagn, skulle man krysse beina ('krøsskaste') og si: "*Ein dau mann!*".

Da Kassenkanalen i Høvåg ble åpnet i 1995, hadde man plassert en skummel byste av Kassetassen oppe i fjellveggen over kanalen.

## Referanser
Cervecería Nacional (Panama)

**Cervecería Nacional** er et panamansk bryggeri. Det blei grunnlagt 4. oktober 1909 under navnet *La Panama Brewing and Refrigerating Company*. I tillegg til to nasjonale ølmerker, produserer Cervecería Nacional flere utanlandske ølmerker på lisens og ei rekke andre leskedrikker.

## Produkter
De to nasjonale ølmerkene som produseres av Cervecería Nacional, er:
*Atlas
*Balboa

## Eksterne lenker
*
Kjøttfe

**Kjøttfe** er storfe spesielt beregnet på kjøttproduksjon. Kyrne er ammekyr som går sammen med kalvene og ammer dem enten på beite eller i et fjøs eller i en kombinasjon der de er både ute og inne.

Mange storferaser benevnes som kjøttferaser, det motsatte er melkekyr til melkeproduksjon. Norsk rødt fe er avlet både for melk og kjøtt og regnes ikke som kjøttfe. Kjøttferasene er storbygde og vokser hurtig. Mens melkekyr vanligvis føder én kalv, er tvillingfødsler vanlig hos kjøttfe. Herefordkveg, Limousin, Aberdeen Angus, Charolais, Highland cattle og Wagyu er eksempler på kjøttferaser.

## Referanser
Norgesmesterskapet i gymnastikkhjul 2010

**Norgesmesterskapet i gymnastikkhjul 2010** ble arrangert 13. - 14. mars 2010 i Fjellheim Idrettshall i Spydeberg. Arrangør var  Norges Gymnastikk- og Turnforbund.

## Resultater, senior
### Mangekamp

### Hopp

### Spiral

### Linje

## Resultater, junior
### Mangekamp

### Hopp

### Spiral

### Linje

### Nasjonale klasser

## Referanser


## Eksterne lenker
* Norges Gymnastikk- og Turnforbund - Høyt nivå i NM Gymnastikkhjul
Mihály Munkácsy

**Mihály Munkácsy**, opprinnelig *von Lieb* (født 20. februar 1844 i Munkács, død 1. mai 1900 i Endenich ved Bonn i Tyskland) var en ungarsk maler. 

## Referanser


## Eksterne lenker
* Munkácsy, Mihály, i *Nordisk familjebok*, 1913. Digitalisert av Projekt Runeberg
Lava (andre betydninger)

**Lava** kan referere til:

*Lava, smeltet stein som er kommet ut av en vulkan.
*Lava (band), norsk musikkgruppe.
**''Lava'' (album), musikkalbum med Lava fra 1980.
*Lava (kvinnenavn), skandinavisk kvinnenavn.
Lava (kvinnenavn)

**Lava** er et skandinavisk kvinnenavn. Det er en kortform av *[[Olava]]* som betyr «ane» og «arving, etterkommer». Navnet er mest brukt i Sverige, men er sjeldent også der.

## Etymologi
*Lava* er dannet som en kortfrom av *[[Olava]]*, som er en feminin form av *[[Olav]]* og *Olavus*. Navnet kan spores tilbake til urnordiske **AnulaiƀaR*, som er sammensatt av **anu*, «ane», og **laibaR*, «arving, etterkommer».

## Utbredelse

|}

## Kjente personer med navnet
Personene i listen er ordnet kronologisk etter fødselsår.

## Referanser


## Eksterne lenker
BISFed

**BISFed** (Boccia International Sports Federation) er den internasjonale idrettsorgasisasjonen som har ansvaret for boccia.

Organisasjonen er underlagt IPC - Den internasjonale paralympiske komité.

## Historie
Organisasjonen ble etablert 14. desember 2012 i Pretoria i Sør-Afrika, og overtok ansvaret for boccia fra CPISRA (Cerebral Palsy International Sports and Recreation Association). CPISRA beholdt ansvaret for andre idretter for utøvere med cerebral parese og lignende handikapp, som racerunning (PETRA-sykkel) og 7-a-side fotball. CPISRA ble etabletrt i 1978.

## Målsettinger
BISFed har som mål å promotere boccia, og støtte utbredelsen av sporten. De er også sportens internasjonalt styrende organ, og skal promotere sporten mot beslutningstakere, samt representere sine utøveres interesser.

## Referanser


## Eksterne lenker
*
Fitness (trening)

**Fitness** er en gren som minner om kroppsbygging. men fokuserer mer på musklenes utseende enn deres størrelse. Konkurranser i fitness holdes ofte sammen med kroppsbygging.
## Konkurransen
Man deltar i to klasser som er inndelt i over eller under 164 cm. Den første konkurransen ble avholdt i Skara Sommarland i 1994 og vinneren het Alexandra Vusir. Konkurransen deles opp i tre runder.
### Første runde
Denne runden kalles fysikkrunden. Her deltar deltagerne iført bikini eller høyhælte sko. Bikinien må ifølge reglene dekke halve den store setemuskelen. Man konkurrerer gjennom å posere og vri seg i kvartvendinger. Dommerne får se utøverne fra fire vinkler. Man skal ikke spenne musklene, men det skal det være en avslappet holdning. Den konkurrerende skal ikke ha for stor muskelmasse, men tydelige forskjeller mellom de ulike muskelgruppene.

### Andre runde
Den andre runden er en gymnastisk oppvisning. Meningen er at den som deltar skal oppvise sin smidighet og styrke. Programmet skal bestå av dansekoreografi, kanskje et aerobicsprogram. Man kan bruke rekvisitter på scenen.

### Tredje runde
Etter de første to rundene regner man sammen deltagernes poeng. De fem beste får være med i den siste runden. Denne runden er igjen en fysikkrunde og her kåres den endelige vinneren. Her hadde deltagerne tidligere på seg kveldsantrekk ved prisutdelingen, men nå brukes også bikini.

## Se også
*Kroppsbygging
*Atletisk fitness

## Eksterne lenker
* Treningsforum.no (nyheter)
Nes kirke (Luster)

**Nes kirke** (Nes kyrkje) står på Nes ved Lustrafjorden i Luster kommune i Sogn og Fjordane og er en langkirke i tre fra 1836. Den ble oppført etter en typetegning laget av Hans Ditlev Franciscus Linstow. Kirken har 110 sitteplasser og er sognekirke i Nes sogn i Sogn prosti.

I 1909 ble kirken sterkt ombygget og fikk blant annet nytt tårn, våpenhus og sakristier. Den fikk også ny altertavle malt av Isak Refsnæs (motiv: Jesus i bønn i Getsemane).

## Stavkirke

Dagens kirke erstattet en stavkirke fra 1300-tallet som ble revet ved samme anledning. Prekestolen, døpefonten og tre kirkeklokker i dagens kirke er fra stavkirken. I Bergens Museum er to alterfrontaler og et krusifiks fra stavkirken, og man mener at døpefonten i Dale kirke også har stått i Nes stavkirke tidligere.

## Referanser


## Kilder
* Margrethe Henden Aaraas og Sigurd Vengen:  Nes kyrkje hos Fylkesarkivet i Sogn og Fjordane
* Nes kyrkje i NRKs fylkesleksikon for Sogn og Fjordane (på Allkunne.no)
* 
* 

## Eksterne lenker
* 
* 
* Den norske kyrkja i Luster
* Eldre bilder av Nes kirke på Nasjonalbibliotektets nettsted
Fet kirke (Luster)

**Fet kirke** (Fet kyrkje) står på Indre Hafslo i Luster kommune i Sogn og Fjordane og er en langkirke i tre fra 1894. Byggmester for kirken var John Alver.

Dette er den tredje kjente kirken i bygda. Den første var en stavkirke som trolig ble oppført som huskapell på 1200-tallet. Den stod til omkring 1650, da den ble erstattet med en tømret kirke, som i sin tur ble revet da dagens kirke ble bygget. Den ligger ganske nær Joranger kirke.

Altertavlen — en katekismetavle i renessansestil — antas å være laget i 1631 og malt i 1652. Prekestol og døpefont antas å være på alder med kirken. Kirken har to klokker fra 1200-tallet, én i tårnet og én i våpenhuset. Orgelet har 13 stemmer og ble bygget av Gunnar Fabricius Husted i 1992.

## Referanser


## Kilder
* Margrethe Henden Aaraas og Sigurd Vengen: Fet kyrkje hos Fylkesarkivet i Sogn og Fjordane
* Fet kyrkje i NRKs fylkesleksikon for Sogn og Fjordane (på Allkunne.no)
* 

## Eksterne lenker
* Norges kirker
* 
* 
* Den norske kyrkja i Luster
* Orgelbyggeriets nettsted
Atletisk fitness

**Atletisk fitness** ofte forkortet (**AF**) er en fitnessgren opprinnelig fra Sverige her konkurreres det i fysikkbedømning, styrke og utholdenhet. Den første konkurransen ble arrangert i Skara i Sverige i 1994. I Norge arrangeres både Oslo Grand Prix, Stavanger Open og Fredrikstad Open. Det er NKF som er forbundet for dette i Norge.
## Regler
Det konkurreres i to ulike klasser som er kortere enn 180 cm (herrer) henholdsvis 165 cm (damer) konkurreres i en klasse og de er som er lengre konkurrerer i en annen. Hver konkurranse består av tre runder. Utøverne som får mest poeng i hver klasse vinner.

**Runde 1** (fysikk)
Utøverne står på scenen og blir bedømt etter fire ulike poseringer. Dommerne bedømmer muskulær utvikling, fettmengde og symmetri.

**Runde 2** (styrke)
Utøverne skal under strenge former, løfte sin egen vekt så mange ganger de kan i øvelsene chins og dips

**Runde 3** (utholdenhet)
Utholdenhetsrunden består av en hinderbane som skal gjennomføres på kortest mulig tid. Av og til benyttes det også romaskiner som man skal ro 500 meter.
## Kjente Atletisk fitness-utøvere
*Aslaug Lia Pettersen
*Jørn Ingebrigt Pettersen
*Helena Forsen
*Janne Moland
*Christian Egner
*Ako Rahim
*Kristian Sewén
*Mikael Hollsten
## Se også
*Kroppsbygging
*Fitness (trening)

## Eksterne lenker
* NKFs hjemmeside
Duanwu

**Duanwu** eller **Dragebåtfesten** () faller på den 5. dag i den 5. måned i den tradisjonelle kinesiske kalender, og kalles derfor også «dobbeltfemfesten». I den gregorianske kalender havner festen en gang i juni måned, eller sent i mai. 

Sammen med kinesisk nyttår og månefesten er den en av Kinas tre viktigste tradisjonelle fester, og feires med særlig styrke i Sør-Kina.

Selv om opprinnelsen til festen er uklar, knyttes den vanligvis til en legende om forsøket på å redde Qu Yuan fra drukningsdøden. Dette var under De stridende rikers tid. På grunn av den urett som var begått mot seg kastet han seg i elven  Miluo Jiang. Dagens feiring av *Duanwu* knytter an til denne hendelsen. 

Tre av de mest fremtredende aktiviteter til *Duanwu* er tilberedelse og spising av *[[zongzi]]*, drikking av xionghuangvin, dragebåt-regattaer.

## Litteratur
* Josef Guter: *Lexikon der Götter und Symbole der Alten Chinesen.* Marix Verlag, Wiesbaden 2004, ISBN 3-937715-04-5, S. 65-66

## Referanser


## Eksterne lenker
*
Ringen (Veienmoen)

**Ringen** er området lengst sørvest på Veienmoen i Ringerike kommune, Buskerud. Det er tilkomst til Ringen via Ringveien og Veienkroken. Sistnevnte vei ligger på Ringen, mens førstnevnte passerer østgrensen. Området, som er det sist bebygde på Veienmoen, grenser i sørvest mot Tolpinrud.

Ytterst på Ringen er det funnet spor etter en gravhaug fra jernalderen (lokalitets-ID: 33314).
Oldsaker

**Oldsaker** er den tradisjonelle norske betegnelsen for menneskeskapte gjenstander fra oldtiden. Tilsvarende gjenstander fra middelalderen kan ofte omtales som både oldsaker og middelaldergjenstander. I juridisk terminologi dekkes begge av uttrykket løse kulturminner. Artefakt er et videre begrep som ikke innebærer noen aldersbegrensninger.

## Litteratur
* Einar Østmo: Artikkelen Oldsak i Østmo, Einar og Hedeager, Lotte (red.) (2005): Norsk arkeologisk leksikon, Oslo ISBN 82-530-2611-0
Ragnhild Hilt

**Ragnhild Hilt** (født 20. september 1945 i Oslo, død 25. juni 2014) var en norsk skuespiller.

Hilt ble i 1971 ansatt på Det norske teatret, der hun debuterte i hovedrollen som Anne Boleyn i *Dronning i tusen dagar* av Maxwell Anderson. Hun spilte siden Ragnhild i *[[Medmenneske]]* av Olav Duun, tittelrollen i *[[Antigone]]* av Jean Anouilh og i Samuel Becketts *Spel utan ord*. Hun dramatiserte Torborg Nedreaas' *[[Av måneskinn gror det ingenting]]*, der hun selv spilte den eneste rollen. Denne rollen gjentok hun tilsammen tre ganger, første gang i 1982, deretter i 1996 og tilsist ble det hennes avskjedsforestilling i 2014. Av seinere viktige roller hører tittelrollen i *Madame de Sade* av Yukio Mishima og Syster Ratched i *[[Gjøkeredet (bok)|Gaukreiret]]* av Ken Kesey. Hun debuterte som filmskuespiller i *[[Kimen]]* 1974.

For rollen som Grete Maigret i Som du ser meg ble hun nominert til Amandaprisen 2014.

I 2014 fikk hun Huldaprisen for å være «ei sterk, handlekraftig og moderne kvinne med hjarte for teater, og ikkje minst for å styrke banda mellom profesjonelle og amatørar.»

Ragnhild Hilt var datter av billedhuggeren Odd Hilt (1916–1986), og var selv billedkunstner med utstilling. 

Ragnhild Hilt var på slutten av 60-tallet samboer med Erling Thurmann-Andersen, og sammen fikk de datteren Hanna Hilt. 

## Referanser


## Eksterne lenker
* 
*https://sceneweb.no/nb/artist/8546/Ragnhild_Hilt-1945-9-20
*https://www.aftenposten.no/osloby/byliv/i/WL3ed/en-filleristende-forestilling
Ilham Tohti

**Ilham Tohti** (uigursk: ئىلھام توختى,  *Ilⱨam Tohti*, forenklet kinesisk: 伊力哈木•土赫提, pinyin: *Yīlìhāmù·Tǔhètí*, født 25. oktober 1969 i Artux i det autonome prefektur Kizilsu i den autonome region Xinjiang i Folkerepublikken Kina) er en uighursk agronom, økonom og akademiker. Han er blitt kjent utad særlig for kritikk mot de kinesiske myndigheter.

## Livstidsdom
I september 2014 ble han dømt til fengsel på livstid for «separatisme».

## Referanser
Artux

**Artux** (kinesisk: 阿图什; pinyin: *Ātúshí*; uigursk: ئاتۇش / *Atuş*) er et byfylke i det autonome prefektur Kizilsu helt vest i den autonome region Xinjiang i Folkerepublikken Kina. 

Befolkningen var på  innbyggere i 1999.

Fylket ligger dels sør i Tianshanfjellene, og nordvest i Tarimbassenget. Gjennomsnittlig årstemperatur er 12 ℃, nedbørsmengden 80 millimeter. Artux' økonomi baserer seg primært på jordbruk (bomull, druer, sauer).

## Kulturminner
*Aibifu-Aijiemu-mausoleet* (*Aibifu•Aijiemu mazha*, 艾比甫•艾洁木麻扎) fra Qingdynastiets tid ble i 2006 oppført på Folkerepublikken Kinas liste over kulturminner.

## Samferdsel
Artux betjenes av Nanjiangjernbanen og av Kinas riksvei 314.

## Referanser


## Eksterne lenker
*
Ringåsen

**Ringåsen** er en lav åsrygg (168,5 moh.) som utgjør høydedraget mellom Osloveien, Hadelandsveien, Åsaveien og Sørliveien sentralt i Norderhov i Ringerike kommune i Buskerud. Deler av åskammen er lagt ut til boligområder, som i stor grad er blitt bebygget med tildels store, moderne villaer. Ringåsen utgjør sammen med området rundt Norderhov kirke tettstedet Norderhov.

Åsryggen inngår i det meget sjeldne kalkåslandskapet som finnes på Ringerike og er preget av rikholdig vegetasjon med blant annet *[[furu|kalkfuru]]* og andre arter som trives på kalkholdig grunn.

Lengst nord i Ringåsen ligger den gamle storgården Hesleberg, og i sør ligger Steinsletta. Mot øst ligger Vakergårdene, og mot vest ligger Norderhov kirke fra 1100-tallet, Norderhov prestegård og Ringvoll med Norges største frukthage. Tilkomst til boligområdene går enten via Nordre Ringåsen, Ringåsveien eller Søndre Ringåsen. Noen boliger har også tilkomst via Sørliveien.

## Referanser
Matari’i i ni’a

**Matari'i i ni'a** er tilsynekomsten av stjerneformasjonen pleiadene i Polynesia og har vært feiret 20. november som en offentlig merkedag i Fransk Polynesia.

Stjerneformasjonen pleiadene heter *matari'i* på tahitisk og *mataiki* på marquesisk. Det ble forbundet med liv og fruktbarhet. I førkristen tid ble skifte av årstid markert med ritualer. Tilsynekomsten av pleiadene var tegn på skifte av årstid, fra den tørre årstiden, *tau oe*, med lite mat, til den nedbørrike årstiden *tau 'auhune*, innhøstingsperioden da det var godt med mat. Overflodsårstiden begynte rundt 20. november, med pleiadenes tilsynekomst, og varte til stjerneformasjonen forsvant ut av syne på stjernehimmelen, rundt 20. mai.

I 2006 lanserte Oscar Temarus regjering 20. november som ny offentlig helligdag til erstatning for autonomidagen 29. juni. Tanken var at *Matari'i i ni'a* skulle feires som en panpolynesisk kulturfest. Det var dette året deltakere fra New Zealand, Tonga, Samoa, Tokelau, Hawaii og Rapa Nui i feiringen av merkedagen, som også inneholdt innslag av tradisjonell polynesisk religion. Feiringen er senere utvidet til flere dager.

Det franskpolynesiske postvesenet utga i 2012 et frimerke i anledning *Matari'i i ni'a*.

## Se også
*Matariki, ord på maori for pleiadene og høytidsdag i mai/juni.

## Referanser
Hinano

**Hinano** er et lyst øl som brygges av Brasserie de Tahiti i Fransk Polynesia.

Brygging av ølet  Aorai tok til i 1914. I 1955 skiftet produsenten navn på produktet og lanserte Hinano. Siden 1986 lages ølet i et moderne produksjonsanlegg i Punaruu i Punaauia. Hinano har en alkoholprosent på 5.

Etiketten kjennetegnes av en tahitisk kvinnefigur, *vahine*. Motivet stammer fra illustratøren Pierre Heyman fra Göteborg, som bosatte seg på Tahiti, og ble første gravert på flaskene.

Brasserie de Tahiti lager også ølmerket Tabu.

## Referanser
Aorai

**Aorai** var et øl som ble brygget i Papeete på Tahiti. Det eksisterte fra 1914 til 1955, da produsenten Brasserie de Tahiti i stedet lanserte ølmerket Hinano.

## Referanser
Tabu (øl)

**Tabu** er et øl som brygges av Brasserie de Tahiti i Punaruu i Punaauia i Fransk Polynesia. Det ble lansert i 2003.

Brasserie de Tahiti lager også ølmerket Hinano.

## Referanser
Charles de Brosses

**Charles de Brosses** (født 7. februar 1709 i Dijon, død 7. mai 1777 i Paris) var en historiker og filolog fra opplysningstidens Frankrike.

De Brosses var adelig og hadde titlene greve av Tournai og baron av Montfalcon. Han utdannet seg til jurist. De Brosses var fra 1730 medlem av parlamentet i Burgund, ble i 1744 visepresident og i 1775 president i parlamentet.

Han reiste i Europa, viet mye av sin tid til lærde sysler og utga arbeider om arkeologi, språk og religion. De Brosses bidro også til Den store franske encyclopedi. I 1750 kom *Lettres sur l'état actuel de la ville d'Herculée*. Ti år senere, i 1760, utga han *Culte des dieux fétiches*, fulgt av *Traité de la formation mécanique des langues* i 1765. I 1756 utga de Brosses *Histoire des navigations aux terres australes* der han oppsummerte det europeiske utforskere til da hadde funnet ut om det sørlige Stillehavet. I dette verket lanserte han navnene Australasia og Polynesia.

## Referanser
Stillehavsplaten

**Stillehavsplaten** er en tektonisk plate som dekker det meste av Stillehavet. Det er den største av platene i litosfæren.  Stillehavsplaten beveger seg i nordvestlig retning med en hastighet på mellom 5,6 og 10,2 cm i året.

Stillehavsplaten består utelukkende av tunge bergarter og er derfor dekket av hav. Platen presses ned under kontinentalplatene omkring. Subduksjonen medfører at havbunnen bøyes ned, og dyphavsgropene som dannes i Stillehavet er de dypeste på Jorden. Plategrensene i vest er fragmentert; her er det blitt dannet en mengde små tektoniske plater (mikroplater). Stillehavsplatens grenser er ofte områder med stor vulkansk aktivitet og forekomst av jordskjelv (se ildringen i Stillehavet). Stillehavsplaten har flere indre varmepunkter.

## Referanser


## Eksterne lenker
* 
*
Teahitia

**Teahitia** er en undersjøisk vulkan øst av Tahiti i Fransk Polynesia. Toppen befinner seg 1400 meter under havets overflate. Det er hydrotermale skorsteiner i skråningene. Siste utbrudd fant sted i 1985. Teahitia er en del av er en del av varmepunktet Teahitia-Mehetia ved Tahiti, der også Mont Rocard og Moua Pihaa inngår.

## Referanser


## Litteratur
*Cheminee, J. L., R. Hekinian, J. Talandier, F. Albarede, C. W. Devey, J. Francheteau og Y. Lancelot: «Geology of an active hot spot: Teahitia-Mehetia region in the South Central Pacific», *Marine Geophysical Researches*, bd. 11, nr. 1, 1989, s. 27–50
Sam

**Sam** er et engelsk fornavn. Navnet er mest utbredt som mannsnavn, men er også mye brukt som kvinnenavn.

*Sam* har finlandssvensk navnedag 20. august og svensk navnedag 1. september.

## Etymologi
Som mannsnavn er Sam en kortform av Samuel eller Samson. Samuel er en gresk form av det hebraiske navnet Shemuel. Det første navneleddet kan være dannet av de hebraiske ordene shemu, «har lyttet», eller sha'ul me ', «bedt av», mens det andre navneleddet er dannet av el, «Gud». *Samson* har opprinnelse i det hebraiske navnet Shimshon, som antakelig betyr «sol». *Sam* er også en gammeldansk form av det norrøne navnet og tilnavnet *SámR*, som betyr «mørkhudet, gråsort».

Som kvinnenavn er Sam en kortform av Samantha, som er et nylaget engelsk navn fra 1800-tallet. Det kan være tenkt som en feminin form av Samuel. Endelsen *-antha* kan være inspirert av greske *anthos*, «blomst».

## Utbredelse
Mannsnavnet *Sam* er kjent brukt i Sverige fra 1845.

|}

|}

## Kjente personer med navnet
Personene i listen er ordnet kronologisk etter fødselsår.
* Sam Eyde (1866&ndash;1940), norsk ingeniør og industribygger
* Sam Walton (1918&ndash;1992), amerikansk forretningsmann som stiftet Walmart
* Sam Mendes (f. 1965), engelsk teater- og filmregissør
* Sam Harris (f. 1967), amerikansk forfatter og filosof
* Sam Sparro (f. 1982), australsk sanger og producer
* Sam Bradford (f. 1987), amerikansk quarterback
* Sam Gagner (f. 1989), kanadisk ishockeyspiller
* Samuel Tsui (f. 1989), amerikansk musiker
* Sam Jinks, australsk kunstner

## Annen bruk av navnet
* Sam, en hobbit i *[[Ringenes herre]]*.
* Brannmann Sam, walisisk TV-serie for barn.
* Uncle Sam, en personifikasjon av Amerikas forente stater.

## Referanser


## Eksterne lenker
Macdonald

**Macdonald** eller **Tamarii** er et vulkansk undervannsfjell sørvest for Rapa Iti og Marotiri i Fransk Polynesia. Det stiger 1800 meter opp fra havbunnen og toppen befinner seg 27 meter under havets overflate. Den vulkanske aktiviteten her er en del av et varmepunkt, som er opphavet til Australøyene og Cookøyene. Før utbruddet i 1989 var toppen av Macdonald målt til 39 meter under havoverflaten. En artikkel fra 1989 regnet det for sannsynlig at Macdonald ville nå overflaten i nær framtid.

Vulkanen er oppkalt etter vulkanologen Gordon Andrew Macdonald fra USA.

## Referanser
Ingebjørg Bårdsdatter

**Ingebjørg Bårdsdatter** av Rein-ætten i Trøndelag var hertug Skule Bårdssons (1189 – 1240) søster. Hun ble gift med lendmann Alv Erlingsson av Tornberg (ca. 1190 – ca. 1240). Sønnen deres var lendmann Erling Alvsson (ca. 1230 – 1283).

## Referanser
Taiohae

**Taiohae** er en småby på Nuku Hiva i Marquesasøyene i Fransk Polynesia. Folketellingen i 2012 viste et innbyggertall på .

Byen ligger ved  Taiohaebukta, restene av et vulkansk krater, som gir stedet en god havn.

Under den den britisk-amerikanske krig anla USA i 1813 en base her for å forstyrre britisk skipsfart. Stedet ble da kalt Madisonville. Etter at Frankrike gjorde krav på Marquesasøyene i 1842, ble Taiohae hovedsete for den franske administrasjonen på Marquesasøyene.

Den moderne kirken *Notre Dame de Taiohae* er sete for det katolske bispedømmet Taiohae o Tefenuaenata. Katedralen er bygget av forskjellig fargede steiner fra seks Marquesas-øyer. Skulpturene inne i kirken viser det høye nivå av utskjæringskunst i Marquesasøyene.

## Referanser


## Eksterne lenker
*
Domus Sanctae Marthae

**Domus Sanctae Marthae** («St. Martas hus») er et moderne bygningskompleks fullført i 1996, beliggende umiddelbart ved siden av Peterskirken i Vatikanet. Det fungerer hovedsakelig som innkvarteringssted for medlemmer av presteskapet som er i Vatikanet på tjenestereise til Den hellige stol. Også legpersoner kan benytte stedet. Det ble også benyttet som innlosjeringssted for kardinalkollegiet under konklavet 2005 og konklavet 2013. Ved konklaver blir rommene fordelt ved loddtrekning, og alle kommunikasjonsmuligheter med omverdenen blir avstengt.

## Tidligere bygning på stedet
Pave Leo XIII fryktet at den femte store kolerapandemien i årene 1881–96 skulle nå Roma, og bygde derfor St. Martha Hospice på denne tomten i 1891, men byen ble forskånet for pandemien. Bygningen ble i stedet benyttet som sykehus for innbyggere fra Trastevere og Borgo, samt for syke pilegrimer. Det ble lagt inn strøm i 1901 og bygget et kapell i 1902. 

Under andre verdenskrig ble bygningen benyttet til å innlosjere flyktende jøder og diplomatisk personell fra allierte land som var strandet i Italia etter at de diplomatiske forbindelsene var brutt. Senere ble den i stadig større grad benyttet som gamlehjem for aldrende prester hvor de kunne bo sine siste år. Etter hvert ble det også benyttet for medlemmer av presteskapet som tjenestegjorde ved kontorer i Vatikanet.

## Standard
Losjihuset blir driftet av ordenen Daughters of Charity of St Vincent de Paul. Fasilitetene består av møblerte og utstyrte soverom, bad/toaletter og en arbeidsplass for hver beboer. Det er en spisesal tilgjengelig for alle måltider. Professor Mary Ann Glendon, den amerikanske ambassadøren til Den hellige stol i årene 2008–2009, beskrev innkvarteringen som «komfortable, men på ingen måte luksuriøs» («comfortable, but by no means deluxe»).

## Pavebolig
Huset Fungerte også som bolig for pave Frans, som ikke ønsket å flytte inn i Vatikanpalasset. Han var den første paven som ikke bodde i Vatikanpalasset siden pave Pius X flyttet inn der i 1903. Pave Frans bodde i stedet *Domus Sanctae Marthae* hvor han sammen med de andre kardinalene ble innlosjert under konklavet. Han flyttet til et rom med en noe større stue, slik at han kunne motta besøkende der. Han inntok sine måltider og gikk til morgenandakt sammen med de andre beboerne i losjehuset. 

Han opplyste at han hadde til intensjon å bli boende i *Domus Sanctae Marthae* og bruke lokalene i Vatikanpalasset som kontor hvor han kunne ta imot besøkende og avholde møter.

Pave Frans døde i boligen den 21. april 2025 i en alder av 88.

## Referanser
Akto

**Akto** (kinesisk: 阿克陶县; pinyin: *Ākètáo Xiàn*; uigursk: ئاقتو ناھىيىسى / *Akto Nahiyisi*) er et fylke i det autonome prefektur Kizilsu i den autonome region Xinjiang i Folkerepublikken Kina. Her er Kinas vestligste punkt.

Befolkningen var på  innbyggere i 1999.

## Samferdsel
Kashgar-Hotan-jernbanen løper gjennom Akto.

## Referanser


## Eksterne lenker
* Lokalregjeringens hjemmesider
Akqi

**Akqi** (kinesisk: 阿合奇县; pinyin: *Āhéqí Xiàn*; uigursk: ئاقچى ناھىيىسى / *Akçi Nahiyisi*) er et fylke i prefekturet Kizilsu i den autonome region Xinjiang i Folkerepublikken Kina.

Befolkningen var på  innbyggere i 1999.

## Referanser
Tollboden (Oslo)

**Tollboden (Oslo)** eller **Oslo tollsted** består av to bygninger som ligger i Tollbugata 1 i Oslo. Den eldste av disse er stenpakkhuset oppført i 1846–1850 etter tegninger av Johan Henrik Nebelong som  pakkhus for den tidligere tollboden. Bygningen er oppført i senklassisisme. 
Norsk Tollmuseum har hatt tilhold i bygningen siden 1915.

Administrasjonsbygningen fra 1891–1896 er tegnet av Adolf Schirmer i senrenessanse med rike detaljarbeider.

Begge bygningene ble fredet av Riksantikvaren i juni 2013 og av begrunnelsen fremgår det:

## Tidligere tollboder
Sjøtollstedets historie går tilbake til 1600-tallet da det var en tollbod på Nordre brygge som lå i forlengelsen av Tollbugata. I 1695 fikk man reist en ny tollbod, en tømmerbygning. Den lå rett nord for Nordre brygge. I 1770-årene ble den revet. Kort tid etter tegnet murmester Johan Hesler en ny tollbod i bindingsverk og to etasjer, men denne brant ned til grunnen i 1785. Allerede to-tre år etter kom en ny tollbod
på plass etter tegninger av Hans Christian Lind. Den ble revet i 1895 til fordel for oppføringen av Schirmers tollbod. 

## Litteratur
* 
* Oslo byleksikon: Tollboden
* Fredningssak Tollbugata 1 fra Riksantikvaren

## Eksterne lenker
*
Ulugqat

**Ulugqat** (kinesisk: 乌恰县; pinyin: *Wūqià Xiàn*; uigursk: ئۇلۇغچات ناھىيىسى / *Uluğçat Nahiyisi*) er et fylke i prefektiret Kizilsu i den autonome region Xinjiang i Folkerepublikken Kina.

Innbyggertallet var  i 1999.

## Referanser


## Eksterne lenker
* Lokalregjeringens hjemmesider
Vencelas Dabaya

**Vencelas Dabaya** (født 28. april 1981) er en fransk vektløfter som konkurrerer i -69 kg. Han representerte landet sitt under Sommer-OL 2012 i London, der han kom på 19.-plass. Han har tidligere representert Kamerun under OL, men representerte Frankrike igjen under Sommer-OL 2008 der han tok sølv.

## Referanser


## Eksterne lenker
*
Midtøstlandsmål

**Midtøstlandsmål** eller **midtøstlandsk** er ei lita gruppe med talemål som tilhører flatbygdmåla innenfor østlandsk. Begrepet samler blant annet målførene på Romerike, Ringerike, Modum og Eiker.

Geografisk ligger midtøstlandsk sør for opplandsmålet, nord for vikværsk (som regnes som den nærmeste dialekten til midtøstlandsk), og øst for midlandsmålet.

## Midtøstlandske talemål
* Moingmål
* Eiker-dialekt
* Ringeriksmål
** Ådalsmål
* Romeriksmål

## Referanser
Brasserie de Tahiti

**Brasserie de Tahiti** er et franskpolynesisk firma som driver ølbryggeri og produserer andre drikkevarer og leskedrikker. Bedriften ble etablert i 1914. Den har hovedkontor i Papeete på Tahiti.

Firmaet brygger øl, først merket Aorai, så fra 1955 ølmerket Hinano. Tabu er et annet ølmerke fra bryggerivirksomheten. Andre produkter er flaskevannet O'Tahiti. Firmaet lager internasjonale merkevarer på lisens, slik som Coca-Cola, Schweppes og Orangina. Det eksporterer til Ny-Caledonia, Wallis- og Futunaøyene, Frankrike, Australia, Chile, USA, Japan og Storbritannia.

## Referanser


## Eksterne lenker
*
Bernardin Matam

**Bernardin Kingue Matam** (født 20. mai 1990) er en fransk vektløfter som konkurrerer i -69 kg. Han representerte landet sitt under Sommer-OL 2012 i London, der han kom på 19.-plass. 

Under Sommer-OL 2020 i Tokyo som ble arrangert i 2021, endte han opp uten gyldig resultat. 

## Referanser


## Eksterne lenker
*
Katulu Ravi Kumar

**Katulu Ravi Kumar** (født 24. april 1988 i Berhampur i Odisha i India) er en indisk vektløfter som konkurrerer i -69 kg. Han representerte landet sitt under Sommer-OL 2012 i London, der han kom på 15.-plass. 

## Referanser


## Eksterne lenker
*
Atlas (panamansk øl)

**Atlas** er et panamansk ølmerke som produseres av Cervecería Nacional. Det er av typen lager og har en alkoholprosent på 3,8. Merket blei lansert i 1926.

## Eksterne lenker
* Atlas på nettstedet til Cervecería Nacional
* Atlas hos Beeradvocate
Gudmund Stang

**Gudmund Stang** (født 8. oktober 1933 i Buenos Aires, død 4. januar 2002) var en norsk historiker.

Gudmund Stang var Stang (slekt fra Aremark), sønn av Marita Birkeland og tegneren Einar Stang, og vokste opp i Argentina. Han kom til Norge i 1951 for å gjennomføre militærtjenesten og begynte deretter å studere historie ved Universitetet i Oslo. Han avla hovedfagseksamen i 1962. I denne tiden var han med i kretsen omkring tidsskriftet *[[Minerva (tidsskrift)|Minerva]],* der han var redaktør mellom 1958 og 1967. Fra 1967 til 1969 underviste han ved Universitetet i Minnesota. Fra 1972 underviste han i sosialhistorie ved Universitetet i Trondheim.

Stang var redaktør for *[[Historisk Tidsskrift]]* sammen med Steinar Imsen, Per Fuglum og Kari Melby 1992–1997. Han var medlem av Vitenskapsselskapet.

Stangs forskningsinteresser rettet seg mot nordisk, britisk og latinamerikansk historie, og han har bl.a. skrevet om byer i det spanske Amerika mellom 1492-1810 og om norske ingeniørers utvandring til Latinamerika.  

Gudmund Stang var nevø av Arne Ording.

## Referanser

## Litteratur
* Magnus Morner, Stuart B. Schwartz: «Gudmund Stang (1933–2002)»¸i *Hispanic American Historical Review* 82 (2002).
Jack Oliver

**Jack Oliver** (født 4. januar 1991) er en britisk vektløfter som konkurrerer i -77 kg. Han representerte landet sitt under Sommer-OL 2012 i London, der han kom på 10.-plass. 

## Referanser


## Eksterne lenker
*
Cambodia (øl)

**Cambodia** er et kambodsjansk ølmerke som produseres av Khmer Brewery. Det er av typen pale lager og har en alkoholprosent på 5,0. Det selges på 330-millilitersboks, 330-millilitersflaske, 640-millilitersflaske og på fat.

## Eksterne lenker
* 
* Cambodia hos Ratebeer